kinibit ng namamahala ang balikat: ipinagbawal ng general, sapagkat kung mapag alaman na pitong malalaking mga dioses ay nagpabayang mapagnakawan ng isang bala na, samantalang ikinukumpay ang mga tenedor at cuchillo ay mapapanganib ang tibay ng inang bayan! at gayon ding ipinagbiling huwag paghanapin ni ang lampara ni ang magnanakaw at ipinagbibilin sa mga susunod sa kaniya na huwag mangahas na kumain sa alin mang bahay ng ibang tao nang hindi nalilibid ng mga alabardero at mga bantay. at sa dahilang ang mga nakaalam ng kaunti, sa mga nangyari sa bahay ni . timoteo ng gabing iyon, ay mga kawani at mga kawal ay hindi maliwag ang pabulaanan ang pangyayari sa harap ng madla: natutukoy sa katibayan ng inang bayan. sa harap ng pangalang itoy itinungo na puno ng kagitingan ni ben zayb ang kaniyang ulo, na iniisip si abraham, si guzman el bueno , si brutus man lamang at ang iba pang matatandang magiting na nasa kasaysayan.